Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4135

795. § (6) bekezdésében előírt figyelmeztetést, valamint a külön jogszabályban előírt paramétereket. 18.9. Az egy termelési számon nyilvántartott takarmányt az OMMI engedélyében szereplő, illetőleg a gyártmánylapon megadott (laboratóriumi vizsgálattal igazolt) beltartalmi adatokkal fel kell címkézni a takarmányokról szóló törvény előírásai szerint, ömlesztett szállítás esetén a szállítólevélen feltünteni. Szabványon kívüli termékeket feltűnő módon meg kell jelölni. XV. A termékek raktározása 19. 19.1. A tárolók, időszakonkénti megtisztításuk és fertőtlenítésük céljából terméknemenként legalább két helyiségből álljanak. 1998/74/II. szám 19.2. A raktárhelyiségek megfelelő szellőzéséről és megvilágításáról gondoskodni kell. Azt a raktárt, amelyben előírt hőmérsékletet és páratartalmat kell tartani, ennek szabályozására szolgáló berendezéssel és az ellenőrző méréshez szükséges műszerrel kell ellátni. Ezek működését rendszeresen ellenőrizni kell, és működésükről hitelt érdemlő feljegyzést kell készíteni. 19.3. A takarmány tárolására szolgáló raktárhelyiséget rendszeresen takarítani és fertőtleníteni kell. 19.4. A fertőtlenített termékeket óvni kell az utófertőzéstől, a szennyezéstől és a felmelegedéstől, a száraz termékeket pedig a nedvességtől is. Ennek szabályai a következők:

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes